b'\n_START_ARTICLE_\nRichard F. Phillimore\n_START_SECTION_\nTjeneste under 1. verdenskrig\n_START_PARAGRAPH_\nEfter udbruddet af 1. verdenskrig avancerede han 9. august 1915 til kontreadmiral (Rear Admiral) under 2. slagkrydser-eskadre (Battle Cruiser Squadron) og senere 1. slagkrydser-eskadre, hvormed han deltog i s\xc3\xb8slaget ved Helgoland 17. november 1917._NEWLINE_Den 15. marts 1918 blev Phillimore udn\xc3\xa6vnt som Admiral Commanding Aircraft med flagskib HMS Furious, som da var ombygget til hangarskib med flyd\xc3\xa6k b\xc3\xa5de forrest og bagerst._NEWLINE_Efter admiral David Beattys tilladelse gik Phillimore i gang med at planl\xc3\xa6gge et flyangreb mod luftskibsbasen i T\xc3\xb8nder og han udstak sine angrebsordrer til de deltagende piloter._NEWLINE_Det 3. angrebsfors\xc3\xb8g, den s\xc3\xa5kaldte operation F7, igangsattes kl. 3 om morgenen den 19. juli 1918, hvor 2 eskadrer Sopwith Camel-fly lettede fra d\xc3\xa6kket af HMS Furious og n\xc3\xa5ede til T\xc3\xb8nder, hvor de satte luftskibene L 54 og L 60 i brand.'